Soen

**Soen** er et svensk progressivt metalband dannet i 2010. Bandnavnet har ingen bestemt betydning. 

Grunnlegger, trommeslager og låtskriver Martin Lopez har beskrevet Soens musikk som «melodisk, tung, intrikat og veldig annerledes enn alt annet». Tekstene er samfunnskritiske, med temaer som å stå opp for seg selv, ikke la seg hemme av andres forventninger, og ikke se verden i svart-hvitt. 

Originalmedlemmene Lopez og Ekelöf har fulgt bandet gjennom hele dets eksistens, og det meste av musikken skrives av Lopez. 

## Historie
Kimen til Soen oppsto allerede i 2004 da tidligere Opeth-trommeslager Martin Lopez og gitarist Joakim «Kim» Platbarzdis kom sammen for å jamme, men det var ikke før i mai 2010 at de ble offisielt annonsert som band. Den første lineupen besto av Lopez og Platbarzdis i tillegg til bassist Steve Di Giorgio (Death, Testament) og vokalist Joel Ekelöf (Willowtree).  

Gruppas første singel, «Fraccions», ble publisert på bandets nettside i oktober 2010, og deres første video – for låta «Savia» – ble lagt ut på Facebook-siden deres i februar 2012.

Debutalbumet *Cognitive* ble utgitt på Spinefarm Records i 2012, til positiv mottakelse hos kritikerne. Spesielt medlemmenes tekniske ferdigheter ble fremhevet, og mange anmeldere påpekte de stilistiske likhetene med Tool. "Vi er inspirert av Tool, men jeg betrakter dem ikke som kun et band, men en sjanger. Dette er jo ikke noe å krangle om, vi lager god musikk uansett hvem det minner deg om." *(Martin Lopez)*  *Cognitive* ble mikset av David Bottrill (Tool, Silverchair, Smashing Pumpkins, Muse etc.) og mastret av João Carvalho. På den japanske utgaven finnes et bonusspor; «Writhen». Omslaget er laget av den amerikanske kunstneren Ben Tolman.

Soens andre album,*Tellurian,* ble gitt ut 4. november 2014. Albumet ble produsert av Soens gitarist Platbarzdis, mikset av David Bottrill og mastret av Adam Ayan. Albumets omslag ble laget av den meksikanske maleren José Luis López Galván. Dette ble den siste utgivelsen på Spinefarm Records – og den siste med Platbarzdis i bandet. Bassist Di Giorgio blir erstattet av Stefan Stenberg, etter at geografiske avstander gjorde det vanskelig å beholde førstnevnte i bandet. Med *Tellurian* ble også keyboard en del av Soens musikalske uttrykk.

*Lykaia,* Soens tredje album, ble utgitt på det tyske selskapet UDR Music i 2017. Hele dette albumet ble spilt inn med analogt utstyr, og med minimal redigering av vokalen.

I 2019 signerte Soen på plateselskapet Silver Lining. Deres første album på denne labelen, *Lotus*, ble gitt ut samme år – dette var også den første plata med gitaristen Cody Ford. Plata ble produsert av David Castillo og Iñaki Marconi. 

I 2021 kom plata *Imperial.*  Nå var Oleksii «Zlatoyar» Kobel med på bass i stedet for Stenberg. Plata ble produsert av Iñaki Marconi i samarbeid med bandet, og mixet og mastret av Kane Churko (Ozzy Osbourne, Bob Dylan m.fl.). 

I 2023 kom deres sjette plate, *Memorial*.  

I 2025 forlot bassist Kobel bandet og Stefan Stenberg returnerte i hans sted.  

Soen turnerer intensivt, både i Europa og på det amerikanske kontinentet. I Norge har de spilt på John Dee og Rockefeller flere ganger, samt på Ælvespeilet i Skien, Byscenen i Trondheim og festivalen Karmøygeddon. 

## Bandmedlemmer

### Nåværende
* Martín López - trommer, perkusjon (2010–)
* Joel Ekelöf – hovedvokal (2010–)
* Lars Enok Åhlund – keyboard, gitar, perkusjon, backing vokal (2014–)
* Cody Lee Ford – gitarer, backing vokal (2018–)
* Stefan Stenberg – bass (2013–2020, 2025–)

### Tidligere
* Steve Di Giorgio – bass (2010–2013)
* Joakim «Kim» Platbarzdis – gitarer (2010–2015)
* Marcus Jidell – gitarer (2015–2018)
* Oleksii «Zlatoyar» Kobel – bass (2020–2025)

### Live/studio
* Christian Andolf – bass
* Inti Oyarzún – bass

## Diskografi

### Studioalbum

* 2012: *Cognitive* (Spinefarm Records)
* 2014: *Tellurian* (Spinefarm Records)
* 2017: *Lykaia* (UDR)
* 2019: *Lotus* (Silver Lining)
* 2021: *Imperial* (Silver Lining)
* 2023: *Memorial* (Silver Lining)
* 2026: *Reliance* (Silver Lining)

### Live album

* 2022: Atlantis

### Singler

* «Savia» (2012)
* «Delenda» (2012)
* «Tabula Rasa» (2014)
* «The Words» (2014)
* «Sekterisk» (2016)
* «Lucidity» (2017)
* «Opal» (2017)
* «Rival» (2018)
* «Martyrer» (2018)
* «Lotus» (2019)
* «Antagonist» (2020)
* «Monarch» (2020)
* «Illusion» (2021)
* «EMDR» (2021)
* «Thurifer» (2021)
* «Uknuselig» (2023)
* «Memorial» (2023)
* «Vold» (2023)

## Referanser


## Eksterne lenker